Një ekspozitë gjigante përshkruan “Amerikën në Lëvizje” - 2003-11-25
Muzeu i Historisë Amerikane hap ekspozitën e tij më ambicioze për transportin tokësor në Shtetet e Bashkuara
Muzeu i Historisë Amerikane i Institutit Smithsonian në kryeqytetin Washington nuk ka shumë që ka hapur ekspozitën më të madhe e më ambicioze. Me titull “Amerika në Lëvizje”, ekspozita gjigande përshkruan evolucionin e transportit tokësor në Shtetet e Bashkuara. Me nguljen ceremoniale të gozhdës së artë në një maket shinash treni, sekretari i Institutit Smithsonian, Lawrence Small, së bashku me sekretarit amerikan të Transportit, Norman Mineta, hapën zyrtarisht ekspozitën ”Amerika në Lëvizje”. Zoti Small thotë se ekspozita nxjerr në pah shpirtin e vërtetë të pavarur amerikan. Vizitorët që ndalen pranë Lokomotivës së madhe do të dëgjojnë një bashkëbisedim ndërmjet mekanikut dhe kaldaistit, si dhe zhurmën e avullit që fishkëllen nga 16 altoparlantë të vendosur përgjatë trenit 30-metërsh. Jenet Davidson, historiane e lindur në Wells, e cila i ka përfunduar studimet në Universitetin amerikan të Delaware-s është përgjegjëse e ekspozitës. Ekspozita përdor gjithashtu 73 makete në përmasave reale për të ndihmuar në tregimin e historisë. Zonja Davidson sjell si shembull kabinën e një moteli ku recepsionistja po përshëndet një myshteri. Ekspozita “Amerika në Lëvizje” i kushton vëmendje të madhe zhvillimit të makinave që nga këndvështrimi mekanik, deri në trajtimin e saj si një pjesë e qenësishme e jetës amerikane. Një koleg i zonjës Davidson, Roger White, është përqendruar më tepër tek sistemi i autostradave në Shtetet e Bashkuara - pjesë e kulturës amerikane. Në ekspozitë tregohen gjithashtu trenat, automjetet apo kabinat në karroceritë e makinave nga ekranet e Holliwoodit, një emision radiofonik për riparimin e makinave e madje edhe emisioni i vitit 1941 për etiketën që duhej përdorur në trena. Ekspozita Amerika në Lëvizje, në të vërtetë nuk do të lëvizë nga Washingtoni. Ajo do të jetë një pavion i përhershëm i Muzeut të Historisë Amerikane në kryeqytet.//kk//